CELEX: 62020TB0163(01)
Language: et
Date: 2020-10-29 00:00:00
Title: Kohtuasi T-163/20: Üldkohtu 29. oktoobri 2020. aasta määrus – Isopix versus parlament (Tühistamishagi ja kahju hüvitamise nõue – Teenuste hanked – Hankemenetlus – Fototeenuste osutamine – Pakkuja pakkumise tagasilükkamine ja lepingu sõlmimine teise pakkujaga – Hankemenetluse tühistamine – Vaidluse eseme osaline äralangemine – Otsuse tegemise vajaduse osaline äralangemine – Ettekirjutus – Hagi, mis on osaliselt esitatud kohtule, kes ei ole selle lahendamiseks pädev)

18.1.2021   
            
            
               ET
            
            
               Euroopa Liidu Teataja
            
            
               C 19/50
            
         
      Üldkohtu 29. oktoobri 2020. aasta määrus – Isopix versus parlament
      (Kohtuasi T-163/20) (1)
      
      (Tühistamishagi ja kahju hüvitamise nõue - Teenuste hanked - Hankemenetlus - Fototeenuste osutamine - Pakkuja pakkumise tagasilükkamine ja lepingu sõlmimine teise pakkujaga - Hankemenetluse tühistamine - Vaidluse eseme osaline äralangemine - Otsuse tegemise vajaduse osaline äralangemine - Ettekirjutus - Hagi, mis on osaliselt esitatud kohtule, kes ei ole selle lahendamiseks pädev)
      (2021/C 19/54)
      Kohtumenetluse keel: prantsuse
      
         Pooled
      
      
         Hageja: Isopix SA (Ixelles, Belgia) (esindajad: advokaadid P. Van den Bulck ja J. Fahner)
      
         Kostja: Euroopa Parlament (esindajad: K. Wójcik ja E. Taneva)
      
         Ese
      
      Esiteks ELTL artikli 263 alusel esitatud nõue tühistada parlamendi 24. märtsi 2020. aasta otsus, millega lükati tagasi hankemenetluses COMM/DG/AWD/2019/854 „Fototeenuste osutamine – Euroopa Parlamendi institutsionaalsete tegevuste ja päevakajaliste sündmuste fotokajastus“ hageja esitatud pakkumus ja teavitati teda sellest, et leping sõlmitakse teise pakkujaga, ning parlamendi 17. aprilli 2020. aasta kiri, milles teavitati teda hankemenetluses COMM/DG/AWD/2019/854 tema esitatud pakkumuse tagasilükkamisest põhjusel, et see ei vastanud finants- ja majanduslikku seisundit käsitlevatele valikukriteeriumitele, ning teiseks nõue, mis põhineb esimese võimalusena ELTL artiklil 266 ja milles palutakse kohustada parlamenti pakkumused uuesti läbi vaatama, ning teise võimalusena ELTL artiklil 268 ja milles palutakse välja mõista hüvitis kahju eest, mis hagejale väidetavalt tekitati.
      
         Resolutsioon
      
      
                  1)
               
               
                  Hagi suhtes otsuse tegemise vajadus on ära langenud osas, milles palutakse tühistada Euroopa Parlamendi 24. märtsi 2020. aasta otsus, millega lükati tagasi hankemenetluses COMM/DG/AWD/2019/854 „Fototeenuste osutamine – Euroopa Parlamendi institutsionaalsete tegevuste ja päevakajaliste sündmuste fotokajastus“ Isopix SA esitatud pakkumus ja teavitati teda sellest, et leping sõlmitakse teise pakkujaga, ning parlamendi 17. aprilli 2020. aasta kiri, milles teavitati teda hankemenetluses COMM/DG/AWD/2019/854 tema esitatud pakkumuse tagasilükkamisest põhjusel, et see ei vastanud finants- ja majanduslikku seisundit käsitlevatele valikukriteeriumitele.
               
            
                  2)
               
               
                  Jätta hagi ülejäänud osas rahuldamata, kuna see esitati kohtule, kes ei ole selle lahendamiseks ilmselgelt pädev.
               
            
                  3)
               
               
                  Mõista kohtukulud, sh ajutiste meetmete kohaldamise menetlusega seotud kohtukulud välja parlamendilt.
               
            
         (1)  ELT C 191, 8.6.2020.